laion/Wikipedia-Exotic huggingface dataset:
Eesti Kultuuri Koda

Eesti Kultuuri Koda on Eesti mittetulundusühing, mis ühendab loomingulise tausta või huvidega era- ja juriidilisi isikuid. Loomeliitudest kuuluvad kultuurikotta Eesti Arhitektide Liit, Eesti Disainerite Liit, Eesti Kunstnike Liit, Eesti Tantsukunstnike Liit, Eesti Sisearhitektide Liit ja Eesti Ajakirjanike Liit. Eesti Kultuuri Koda asutati 22. veebruaril 2011 kinos Sõprus. Kultuurikoda peab oma ülesandeks valdkonnaülest arutelu kultuuri ja loomingu üle, kultuurivaldkonda puudutava seadusloome edendamist ning oma liikmete huvide kaitset. Eesti Kultuuri Koja esimene juhatuse esimees oli Peeter Jalakas, üldkogul 21. veebruaril 2014 valitud uus eestseisus valis ka uue juhatuse esimehe, kelleks sai Pille Lill. Eesti Kultuuri Koda annab välja aastaauhinda Kultuuri Tegu. Eesti 200 Eesti 200/Eesti kultuur 200 töögrupi tegemised "EV 100 „EESTI 200"". Originaali arhiivikoopia seisuga 6. detsember 2018. Vaadatud 31. mail 2018. Eesti Kultuuri Koda
Ivanivtsi

Ivanivtsi on mitme koha nimi: Ivanivtsi, küla Ukrainas Vinnõtsja oblastis Bari rajoonis Ivanivtsi, küla Ukrainas Vinnõtsja oblastis Litõni rajoonis ...
Šveitsi lipp

Šveitsi lipp on Šveitsi Konföderatsiooni lipp.
5,8S rRNA

5,8S ribosomaalne RNA (5,8S rRNA) on eukarüootide ribosoomi suure alaüksuse 60S-alaüksuse üks rRNA-molekulidest, RNA komponent ning seetõttu oluline translatsioonil. 5,8S rRNA-d transkribeerib RNA polümeraas I, kui osa 45S prekursorist, mis sisaldab ka 18S ja 28S rRNA järjestusi. Selle rRNA funktsiooniks arvatakse olevat ribosomaalne translokatsioon. Teatakse ka, et 5,8S rRNA seondub kovalentselt kasvaja supressorvalgu p53-ga. 5,8S rRNA-d leidub ka arhedel. 5,8S rRNA-d kodeerib 5,8S rDNA. Suur alaüksus 60S-alaüksus sisaldab lisaks 5,8S rRNA molekulile veel ka 5S rRNA-d ja 28S rRNA-d. Ain Heinaru, "Geneetika" õpik kõrgkoolile, Tartu Ülikooli Kirjastus, lk 298, 2012, ISBN 978-9949-32-171-1 Abou, Elela S; Nazar RN (1997). "Role of the 5.8S rRNA in ribosome translocation". Nucleic Acids Res. 25 (9): 1788–1794. DOI:10.1093/nar/25.9.1788. PMC 146658. PMID 9108162. Fontoura, BM; Atienza CA; Sorokina EA; Morimoto T; Carroll RB (1997). "Cytoplasmic p53 polypeptide is associated with ribosomes". Mol Cell Biol. 17 (6): 3146–3154. PMC 232167. PMID 9154813. Sherif Abou Elela,Ross N. Nazar, Role of the 5.8S rRNA in ribosome translocation, 1788–1794 Nucleic Acids Research, 1997, Vol. 25, No. 9, 1997 Oxford University Press, Veebiversioon (vaadatud 01.03.2014) (inglise keeles)
Tehtaankatu

Tehtaankatu (rootsi keeles Fabriksgatan; 'Tehase tänav') on ida–läänesuunaline tänav Soome pealinna Helsingi kesklinna lõunaosas. Tänav kulgeb Eirast ja Punavuorist läänes Kaivopuistoni idas. Selle lääneosa peetakse piiriks Eira ja Punavuori vahel, idaosa eraldab Ullanlinna ja Kaivopuisto asumeid. Alates Teise maailmasõja lõpust asub Tehtaankatul algselt Nõukogude Liidu ja nüüd Venemaa saatkond. Kõnekeeles viidatakse tänava nimega tihti Vene mõjule Soomele, eriti Nõukogude ajal. Idast läände: Püha Henriku katedraal (katoliiklik) Venemaa saatkond Eira haigla, erahaigla Mikael Agricola kirik (luterlik), arhitekt Lars Sonck (1925) Tehtaankatu Google Mapsis
Hiiela tee

‹ Kaart ajutiselt peidetud (?) › Hiiela tee on tänav Tallinnas Pirita linnaosas Merivälja asumis. Hiiela tee algab Viimsi teelt ja lõpeb Keskteel. Hiiela tee on edela–kirdesuunaline ja ligikaudu 200 meetri pikkune. Hiiela tee sai nime 1924. aastal. Tallinna tänavanimed. KNAB. Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 267
Viirpuu tee

‹ Kaart ajutiselt peidetud (?) › Viirpuu tee on tänav Tallinnas Pirita linnaosas Merivälja asumis. Viirpuu tee algab Viimsi teelt ja lõpeb Hõbekuuse teel. Viirpuu tee on paralleelne Ranna teega. Viirpuu tee on lõunaedela-põhjakirde suunaline ning ligikaudu 230 meetri pikkune. Alates 1924. aastast oli tänava nimi Eha tee. Praeguse nime sai Viirpuu tee 25. septembril 1959. http://www.eki.ee/knab/tallinn1.htm Aleksander Kivi. Tallinna tänavad. Tallinn, 1972, lk. 138
Aia tee

‹ Kaart ajutiselt peidetud (?) › Aia tee on tänav Tallinnas Pirita linnaosas Merivälja asumis. Aia tee algab Merivälja teelt, ristub Viimsi tee ja Keskteega ning lõpeb Heki teel. Aia tee on edela–kirdesuunaline ja ligikaudu 610 meetri pikkune. 1924. aastal sai tänav nimeks Aia tee. 2. juulil 1987 muudeti tänava nimi Aiatee tänavaks, et vältida segiminekut Vanalinna Aia tänavaga. 2014. aastal ennistati nimi Aia tee. Aleksander Kivi. Tallinna tänavad. Tallinn, 1972, lk. 23 Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 264 RT IV, 06.06.2014, 19
Haaviku tee

‹ Kaart ajutiselt peidetud (?) › Haaviku tee on tänav Tallinnas Pirita linnaosas Merivälja asumis. Haaviku tee algab Ranniku teelt, ristub Haaviku põigu ja Tõusu teega ning lõpeb Keskteel. Haaviku tee on lõuna-põhjasuunaline ja ligikaudu 280 meetri pikkune. Haaviku tee 10 asub Merivälja Lasteaed. Varem oli see Lepa tee, kuid nimi muudeti 13. aprillil 1954 korduvate tänavanimede kaotamise käigus, sest ka Maarjamäel ja Männiku asumis olid samanimelised tänavad. Tallinna tänavanimed. KNAB. Aleksander Kivi. Tallinna tänavad. Tallinn, 1972, lk. 30
28S ribosomaalne RNA

28S ribosomaalne RNA (28S rRNA) on eukarüootide ribosoomi suurde subühikusse kuuluv strukturaalne RNA. Eukarüootide 28S rRNA on homoloogne prokarüootide 23S rRNA-le. 28S rRNA-d kodeerib 28S rDNA
ESTDCU

ESTDCU (lühend sõnadest Estonian Digital Camo Uniform – 'eesti digitaalse maskeeringuga vorm') on Eesti kaitseväes ja Kaitseliidus alates 2010. aastate algusest kasutatav välivormiriietus.[viide?] Digitaalse maskeerimismustri väljatöötamist alustati 2005. aastal. Esialgne versioon oli pisut heledama tooniga ja seda valmistati piiratud kogus. Heledama tooniga mustriga vormikomplektide partii anti 2008. aasta paiku peamiselt kaitseliidu kasutusse. Kaitseväes mindi täielikult üle uuele välivormiriietusele 2011.–2012. aastal. Lisaks mustrile uuendati ka vormi lõiget. Selliseid vorme valmistatakse metsamaastiku- ja kõrbeversioonis.
18S ribosomaalne RNA

18S ribosomaalne RNA (18S rRNA) on eukarüootse ribosoomi väikese subühiku (40S) strukturaalne RNA komponent. 18S-is olev S tähistab Svedbergi ühikut. Eukarüootide 18S rRNA homoloog prokarüootidel ja mitokondritel on 16S ribosomaalne RNA. Geen, mis kodeerib 18S rRNA-d nimetatakse 18S rDNA. 18S rRNA-le vastavat DNA järjestust kasutatakse laialdaselt molekulaarse analüüsi meetoditega organismide evolutsioonilise ajaloo koostamisel.
Kruusa tänav

‹ Kaart ajutiselt peidetud (?) › Kruusa tänav on tänav Tallinnas Nõmme linnaosas Kivimäe asumis. Kruusa tänav algab Vabaduse puiesteelt, ristub Taara tänavaga ja lõpeb Vanemuise tänaval. Kruusa tänav on loode-kagusuunaline ja ligikaudu 420 meetri pikkune. Kruusa tänav sai nime 8. novembril 1927 sealse endise kruusaaugu järgi. Lühikest aega aastatel 1940–1941 kandis tänav nime Kallaku tänav. Tallinna tänavanimed. KNAB. Aleksander Kivi. Tallinna tänavad. Tallinn, 1972, lk. 56
Ribosomaalne DNA

Ribosomaalne DNA (rDNA) on DNA järjestus, mis kodeerib ribosomaalset RNA-d. Nagu pildilt näha siis eukarüootide rDNA segment on tandeemselt korduv operon, ehk ühise regulatoorse signaali või promootori poolt kontrollitud geeniklaster, mis koosneb NTS, ETS, 18S, ITS1, 5.8S, ITS2, ja 28S lõikudest. Enamiku eukarüootide genoomides on lisaks veel ka geen, mis kodeerib 5S rRNA-d. 5S rDNA esineb tandeemsete kordustena ka äädikakärbestel (Drosophila). rDNA moodustab rakutuumas visuaalselt erineva piirkonna, mida nimetatakse tuumakeseks. Kuna selle regioon tõttu tekib rakutuumas eristatav tuumake siis kutsutakse rDNA regiooni ka tuumakese organisaator piirkonnaks. Inimgenoomis on 5 kromosoomi, mis sisaldavad tuumakese organisaator piirkonda: akrotsentrilised kromosoomid 13,14,15,21 ja 22. Richard, G. -F.; Kerrest, A.; Dujon, B. (2008). "Comparative Genomics and Molecular Dynamics of DNA Repeats in Eukaryotes". Microbiology and Molecular Biology Reviews 72 (4): 686–727.
Hiidtamme tänav

‹ Kaart ajutiselt peidetud (?) › Hiidtamme tänav on tänav Tallinnas Nõmme linnaosas Raudalu asumis. Hiidtamme tänav on Viljandi maanteelt algav edela–kirdesuunaline, ligikaudu 75 meetri pikkune umbtänav. Tänava varasem nimi oli Tamme tänav. Praeguse nime sai Hiidtamme tänav 16. mail 1958. Tänav on saanud nime sealse suure tamme järgi. Tänav paikneb endise Raudalu kõrtsi maa-alal. Tallinna tänavanimed. KNAB. Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 267 Aleksander Kivi. Tallinna tänavad. Tallinn, 1972, lk. 37
Aavo Kimmel

Aavo Kimmel (23. oktoober 1925 Tartu – 4. veebruar 2014 Toronto) oli eesti majandustegelane Kanadas. Ta õppis Tartu 16. Algkoolis ja Tartu Poeglaste Gümnaasiumis. 1943. aastal tegutses ta Elva Omakaitses. 1944. aastal värvati ta Eesti diviisi tagavararügementi, septembris 1944 siirdus üksusega Saksamaale ja läbis väljaõppelaagri Sileesias Neuhammeris. Mais 1945 liitus ta perekonnaga Baieris, seejärel lõpetas Memmingenis Memmingeni Eesti Gümnaasiumi ja teenis Ameerika töökompaniis Heidelbergis. Suvel 1950 siirdus ta Kanadasse ning õppis Toronto Ülikooli inseneriteaduskonnas, magistrikraadi kaitses 1974. aastal Waterloo Ülikoolis tööga "Majanduslikud kaalutlused õlitorustiku ehitamisel tundras". Ta oli 1955. aastast korporatsiooni Sakala liige. Hiljem töötas ta Ottawas majandusministeeriumis. Ta oli 1983. aastast abielus Kersti Kimmeliga, kes oli Michigan-Detroidi koguduse hingekarjane. http://isik.tlulib.ee/index.php?id=1330
Arizonaaspiid

Arizonaaspiid (Micruroides) on maoperekond. Arizonaaspiidide perekonda klassifitseeritakse roomajate andmebaasis üksainus maoliik: Micruroides euryxanthus (KENNICOTT, 1860) – arizonaaspiid. Neid võib kohata Ameerika Ühendriikides Arizona, New Mexico ja Texase osariigis ning Mehhikos Chihuahua, Sonora ja Sinaloa osariigis. Arizonaaspiide perekonda liigitatud madu on inimeste suhtes mürkmaoks liigitatav, kuna tema hammustus võib esile kutsuda keskmise astmega mürgistusseisundeid. Loomade elu 5:305. Peter Uetz & Jakob Hallermann, Micruroides Roomajate andmebaas veebiversioon (vaadatud 01.03.2014) (inglise keeles) J. Descotes,Human Toxicology, lk 780, 1996, Elsevier Science, ISBN 0 444 81 557 0, Google'i raamat veebiversioon (vaadatud 01.03.2014) (inglise keeles) Sissekanne IUCN-is Sissekanne NCBI-s Sissekanne Roomajate andmebaasis Sissekanne SITI-s Selles artiklis on kasutatud prantsuskeelset artiklit fr:Micruroides euryxanthus seisuga 01.03.2014.
Kui tuuled pöörduvad

"Kui tuuled pöörduvad" on Sandra Nurmsalu esitatud laul. Loo autor on Sven Lõhmus. Laul osales laulukonkursil Eesti Laul 2014. Sven Lõhmus ise on liigitanud selle laulu maailmamuusika žanrisse. See on inspireeritud selliste Aasia ja Okeaania riikide muusikast nagu Uus-Meremaa, Tonga, Indoneesia, Malaisia ​​ja Sri Lanka. Kui tuuled pöörduvad Youtube'is Kui tuuled pöörduvad ERR-i lehel
Sedimentatsioon (keemia)

Sedimentatsioon on keemias ja molekulaarbioloogiaga seonduvates distsipliinides kasutatav meetod suurte molekulide (makromolekulide) suuruste mõõtmiseks. Sedimentatsioon viiakse läbi ultratsentrifuugis, kus toimub makromolekulide sadenemine tsentrifugaaljõu toimel.
Plebanivka (Šargorodi rajoon)

Plebanivka (ukraina keeles Плебанівка) on küla Ukrainas Vinnõtsja oblastis Šargorodi rajoonis. Elanike arv on 1804.
Ikosaeeder

Ikosaeeder ehk kakskümmendtahukas on 20 tahuga hulktahukas. Korrapärane ikosaeeder
Nove (Lõpovetsi rajoon)

Nove (ukraina keeles Нове) on küla Ukrainas Vinnõtsja oblastis Lõpovetsi rajoonis. Elanike arv on 8. Pindala on 0,279 km².
Maidan-Golovtšõnskõi

Majdan-Golovtšõnskõi (ukraina keeles Майдан-Головчинський) on küla Ukrainas Vinnõtsja oblastis Žmerõnka rajoonis. Elanike arv on 24. Pindala on 0,15 km².
Nove

Nove on mitme koha nimi: Nove, linn Itaalias Veneto maakonnas Vicenza provintsis Nove, küla Ukrainas Vinnõtsja oblastis Lõpovetsi rajoonis ... Nowe
Plebanivka

Plebanivka on mitme koha nimi: Plebanivka, küla Ukrainas Vinnõtsja oblastis Šargorodi rajoonis Plebanivka, küla Ukrainas Ternopili oblastis Terebovlja rajoonis.
5S ribosomaalne RNA

5S ribosomaalne RNA (5S rRNA) on nii prokarüootide (50S) kui ka eukarüootide (60S) suurte ribosomaalsete alaühikute komponent. 5S rRNA on ligikaudu 120 nukleotiidi pikk, mis on küllaltki lühike võrreldes teiste ribosomaalsete RNA-dega. 5S rRNA-d ei leidu seente mitokondriaalsetes ribosoomides. Eukarüootset 5S rRNA-d sünteesib RNA polümeraas III, samas kui enamik teisi eukarüootseid rRNA-sid toodetakse 45S prekursorilt, mida transkribeerib RNA polümeraas I. On näidatud, et Xenopus'e ootsüütidel üheksa tsink-sõrmelise transkriptsiooni faktori TFIIIA sõrmed 4–7 võivad seonduda 5S RNA tsentraalse piirkonnaga. Seondumine 5S rRNA ja TFIIIA vahele aitab nii represseerida edasist 5S RNA geeni transkriptsioon kui ka stabiliseerida 5S RNA transkripti nii kaua kui seda on vaja ribosoomi moodustumisel. 5S rRNA seondub prokarüootidel ribosomaalsete valkudega L5, L18 ja L25. Eukarüootidel seondub 5S rRNA ainult ribosomaalse valgu L5-ga. 5S ribosomaalse RNA esmaleidjate sekka kuulub Artur Lind Tartu Riiklikust Ülikoolist. Mueller F, Sommer I, Baranov P, Matadeen R, Stoldt M, Wöhnert J, Görlach M, van Heel M, Brimacombe R (2000). "The 3D arrangement of the 23 S and 5 S rRNA in the Escherichia coli 50 S ribosomal subunit based on a cryo-electron microscopic reconstruction at 7.5 A resolution". J Mol Biol. 298 (1): 35–59. DOI:10.1006/jmbi.2000.3635. PMID 10756104.{{cite journal}}: CS1 hooldus: mitu nime: autorite loend (link) Mitra K, Schaffitzel C, Fabiola F, Chapman MS, Ban N, Frank J (2006). "Elongation arrest by SecM via a cascade of ribosomal RNA rearrangements". Mol Cell. 22 (4): 533–43. DOI:10.1016/j.molcel.2006.05.003. PMID 16713583.{{cite journal}}: CS1 hooldus: mitu nime: autorite loend (link) Szymanski M, Barciszewska MZ, Erdmann VA, Barciszewski J (jaanuar 2002). "5S Ribosomal RNA Database". Nucleic Acids Res. 30 (1): 176–8. DOI:10.1093/nar/30.1.176. PMC 99124. PMID 11752286.{{cite journal}}: CS1 hooldus: mitu nime: autorite loend (link) Searles, MA; Lu D; Klug A (2000). "The role of the central zinc fingers of transcription factor IIIA in binding to 5 S RNA". J Mol Biol. 301 (1): 47–60. DOI:10.1006/jmbi.2000.3946. PMID 10926492. Pelham, HRB; Brown DD (1980). "A specific transcription factor that can bind either the 5S RNA gene or 5S RNA". Proc. Natl. Acad. Sci. USA. 77 (7): 4170–4174. DOI:10.1073/pnas.77.7.4170. PMC 349792. PMID 7001457. Moore PB (märts 2001). "The ribosome at atomic resolution". Biochemistry. 40 (11): 3243–50. PMID 11258942. Margus Maidla: "Ruum, kus sündis Eesti molekulaarbioloogia" Sirp, 14. oktoober 2016
2014. aasta Vormel 1 hooaeg

2014. aasta Vormel 1 hooaeg oli Vormel 1 maailmameistrivõistluste 65. hooaeg. Hooaeg algas 16. märtsil 2014 Austraalias ja lõppes 23. novembril Araabia Ühendemiraatides. Peeti 19 etappi ja maailmameistriks tuli Lewis Hamilton. 2014. aasta hooajal suutsid üksnes kolm sportlast etapi võita: Lewis Hamilton (11), Nico Rosberg (5) ja Daniel Ricciardo (3). Seda on minevikus juhtunud 4 aastal, viimati 1988. Samuti suutsid üksnes kolm sportlast kvalifikatsiooni võita: Rosberg (11), Hamilton (7) ja Felipe Massa (1). Fernando Alonso on kogunud karjääri jooksul 1767 punkti. Ta sõitis 86 etappi järjest ilma tehnilisel põhjusel katkestamata. Lewis Hamilton on alates oma debüüthooajast saanud 8 järjestikusel hooajal vähemalt ühe võidu. Nico Rosberg sai ühel hooajal 10 teist kohta. Fernando Alonso on saanud 28 kolmandat kohta. Sama on suutnud Rubens Barrichello ja Kimi Räikkönen. Sel hooajal lisandus Alonsole üks kolmas koht, nimelt hooaja 4. etapil Hiina GP-l. Adrian Sutil on osalenud 127 etapil ilma esikolmikusse jõudmata. Alles elu 92. etapil tõusis ta etapi liidriks (sellega jagab ta esikohta Nick Heidfeldiga). Daniil Kvjat on noorim, kes tulnud punktidele. Austraalia GP ajal oli ta 19 aastat ja 324 päeva vana. See oli tema elu esimene MM-etapp. Max Chilton lõpetas oma karjääri 25 esimest sõitu. Viimane neist oli hooaja 6. etapp Monaco grand prix. Red Bull 1 Sebastian Vettel 3 Daniel Ricciardo Ferrari 7 Kimi Räikkönen 14 Fernando Alonso McLaren 20 Kevin Magnussen 22 Jenson Button Lotus 8 Romain Grosjean 13 Pastor Maldonado Mercedes 6 Nico Rosberg 44 Lewis Hamilton Sauber 21 Esteban Gutiérrez 99 Adrian Sutil Force India 11 Sergio Pérez 27 Nico Hülkenberg Williams 19 Felipe Massa 77 Valtteri Bottas Toro Rosso 25 Jean-Éric Vergne 26 Daniil Kvjat Caterham (1-16, 19) 9 Marcus Ericsson (1-16) 46 Will Stevens (19) 10 Kamui Kobayashi (1-11, 13-16, 19) 45 Andre Lotterer (12) Marussia (1-16) 4 Max Chilton (1-16) 17 Jules Bianchi (1-15) Sorteerimiseks klõpsa noolekestele veeru päises  2014. aasta Vormel 1 hooaeg – pildid, videod ja helifailid Wikimedia Commonsis
Marcus Ericsson

Marcus Thorbjörn Ericsson (sündinud 2. septembril 1990 Kumlas) on rootsi vormelisõitja. 2015. aasta hooajast sõidab ta Vormel 1 sarjas Sauberi meeskonnas. 2014. aasta hooajal sõitis ta Vormel 1 sarjas Caterhami meeskonnas. Legend: (paksus kirjas on toodud kvalifikatsioonivõidud; kursiivis kiireim ring)
Daniil Kvjat

Daniil Kvjat (sündinud 26. aprillil 1994 Ufas) on vene vormelisõitja. Ta sõidab alates 2015. aasta hooajast Vormel 1 sarjas Infiniti Red Bull Racing meeskonnas. 2014. aasta hooajal sõitis ta Toro Rosso meeskonnas. Oma esimesel võistlusel sai ta 9. koha ja temast sai 19-aastaselt noorim Vormel 1 sarjas punkte saanud sõitja. Seni oli see rekord olnud Sebastian Vetteli käes. Legend: (paksus kirjas on toodud kvalifikatsioonivõidud; kursiivis kiireim ring)
Wolansky mõis

Wolansky mõis (läti keeles Volanska muižiņa või Ēlera muižiņa) oli suvemõis Lätis Riia linnas Mežaparksi asumis peahoone aadressil Ezermalas iela 22. Saksa keeles Ehlers Gelegenheit. Mõis rajati XIX sajandi lõpus. XX sajandi alguses oli mõisa omanik Marija Zeltinga, mõisas elas ka palju teenijaid, nii eestlasi kui ka lätlasi. Tõenäoliselt asus mõisa juures ka puusepatöökoda. Aastal 1920 asus mõisas J. Klemani pagariäri. Mõisa lähedal Ķīšezersi järve ääres asus paik, kus Läti Kunstnike Liit pidas oma pidusid. Aastal 1934 suvemõisa hooned lammutati. Nende asemele ehitati kahe korteriga elamu. Sissekanne Riia mõisate veebisaidil (läti keeles)
Süüria lipp

Praegune Süüria lipp võeti taas kasutusele 1980. aastal. Aastatel 1958–1961 kasutas sama lippu Ühinenud Araabia Vabariik. Süüria vapp
Meijermuiža mõis

Meijermuiža mõis (Meijermuiža) oli suvemõis Lätis Riia linnas Mežaparksi asumis. Mõisa peahoone asus praegusel Cimze tänaval.Saksa keeles Meyershof. Mõis rajati XIX sajandi alguses. Aastal 1895 oli mõisa omanikuks Riia linnapea Kerkovius, kes rentis mõisa hoone tehasetöölise Simon Jakobsoni perele. Lisaks Jakobsonidele elasid seal veel teisedki lätlastest tehasetöölised, aednikud ja kalurid. Tänapäevaks on mõisa peahoone hävinud. Sissekanne Riia mõisate veebisaidil (läti keeles)
Annasmuiža mõis

Annasmuiža mõis (Annasmuiža) oli suvemõis Lätis Riia linnas Mežaparksi asumis. Mõisa peahoone asus praegusel Cimze tänaval. Saksa keeles Annerhof või Annenhof. Mõis rajati XIX sajandi algul Meijermuiža mõisa maadele. Aastal 1834 rajas mõisa omanik tekstiilitööstur J. Schopfeler mõisa tekstiilivabriku, millel ei olnud aga pikka iga. Aastal 1886 ostis Riia Jahiklubi Annasmuiža ja Grave mõisa vahel asunud Kletnieki talu, kuhu rajati puhkusepaik. XX sajandi alguses hakati spordirajatisi püstitama ka Annasmuiža mõisas, mille omanikuks oli toona klubi liige vabahärra Reinhold Freitag von Loringhofen. Peale omaniku elas mõisas veel 24 teenijat, nende seas ka mõisa kalur. Aastatel 1903–1939 kuulus mõis sakslaste spordiklubile Kaiserwald, mis oli Läti suurim spordiselts. Mõisa rajati spordiväljak, seal korraldati vabaõhupidusid, etendati näidendeid. Pärast Nõukogude võimu kehtestamist jäi kasutusele ainult spordiseltsi jahiklubi osa järve ääres, ülejäänud hooned jäid kasutuseta. Tänapäevaks on Annasmuiža mõisa hooned hävinud. Sissekanne Riia mõisate veebisaidil (läti keeles)
Imme Viidalepp

Imme Viidalepp (16. aprill 1947 – 7. aprill 2006) oli eesti naiskunstnik. Imme Viidalepp sündis Tartus, kasvas üles Tallinnas. Õppis 1972–1976 Tartu Kunstikoolis, 1985–1986 Villu Tootsi kirjakunstikoolis. Töötas Tartu Ülikoolis kujunduskunstnikuna, alates 1990. aastast ka graafika- ja kirjakunstiõpetajana Tartu Lastekunstikoolis. Ta oli Eesti Kunstnike Liidu, Eesti Vabagraafikute Ühenduse ja Tartu Kunstnike Liidu liige. Imme Viidalepp 16. IV 1947 – 7. IV 2006, Sirp, 14. aprill 2006 Mare Ruus, Regilaulude vägi kandus graafikasse, Postimees, 4. aprill 2007
Grave mõis

Grave mõis (Grāves muiža) oli mõis Lätis Riia linna Mežaparksi asumis. Mõisa peahoone asub aadressil Ezermalas iela 28, kuigi see asub tegelikult A. Sakse tänava ääres. Saksa keeles Gravenhof või Hillebolts Hof. Grave mõisa omanikuks oli aastal 1678 linnanõunik Johann Hillebold. Aastast 1698 kuulus see prefekt Gerhard Grenile. Mõis sai nime Riia Suurgildi gildivanema Grave järgi, kellele see kuulus aastast 1725. XIX sajandi lõpus ja XX sajandi algul kuulus mõis Patrik Ruetzile. Tol ajal oli mõisa juures suur park, kus töötas lätlasest aednik Johans Vildfangs. Mõisa omanik oli ajalehe Rigasche Rundschau toimetaja sugulane, seetõttu avaldas leht ka mitmeid tema pilte Ķīšezersi järvest. Aastal 1913 ostis mõisa Läti Haridusselts. Uueks nimeks sai Saules dārzs ('päikeseaed'). Paik sai nime seal asunud päikesekella järgi. Mõisa parki ehitati spordirajatised ja laululava. Paiga arengule pani aga piiri Esimene maailmasõda. Sõja ajal asus mõisas sõdurilaste varjupaik. Kahe maailmasõja vahel jätkus pargis ürituste korraldamine. Üks populaarsemaid üritusi oli traditsiooniline Lastefestival. Kuna aga Riia ümbrusse tekkis uusi ürituste korraldamiseks sobivaid paiku ja Läti Haridusseltsi korraldatud ettevõtmised sattusid tihti kriitikatule alla, siis seltsi majanduslik olukord halvenes ja aastal 1936 olid nad sunnitud Saules dārzsi üle andma Mazpulksi nime kandvale lasteorganisatsioonile. Teise maailmasõja järel nimetati Saules dārzs ümber Bernu parksiks ehk Lastepargiks. Paiga esimeseks direktoriks sai Julijs Pamiljens, kes aga aastal 1948 oli sunnitud ühe poliitiliselt ebakorrektse punanurga kohta käiva nalja tõttu tagasi astuma. Paigas korraldati siiski lastele mõeldud üritusi edasi, sinna kolis ka Noorte Naturalistide Selts. Mõisa hooned jäid sel ajal hooldamata. Ka ehitati tasahilju kinni Ķīšezersi kaldapealne. Tänapäeval on mõisa pargi järvepoolne osa täielikult hoonestatud. Pärast Läti iseseisvumist on mõisas asunud mitu lasteorganisatsiooni, nende seas ka noorte jalgpallikeskus Skonto. Peahoone on renoveeritud. Säilinud on kaks halvas seisus olevat kõrvalhoonet, nende seas ka pargis asuv uusgooti stiilis paviljon. Sissekanne Riia mõisate veebisaidil; fotod (läti keeles) Sissekanne Läti mõisate veebisaidil; fotod (läti keeles)
Novožõvotiv

Novožõvotiv (ukraina keeles Новоживотів) on küla Ukrainas Vinnõtsja oblastis Orativi rajoonis. Elanike arv on 1413. Pindala on 4,72 km².
Liivaluite tänav

‹ Kaart ajutiselt peidetud (?) › Liivaluite tänav on tänav Tallinnas Nõmme linnaosas Liiva asumis. Liivaluite tänav on Viljandi maanteelt algav põhiosas lõunaedela-põhjakirde suunaline ligikaudu 220 meetri pikkune umbtänav. Tänava varasem nimi oli Luite tänav. Praegust nime kannab Liivaluite tänav alates 13. juunist 1958. Tänav on saanud nime selle järgi, et asub luitelisel alal. Aastatel 1975–1977 elas Liivaluite tänaval Gunnar Graps. http://www.eki.ee/knab/tallinn1.htm Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 279 Margo Vaino, Jaak Urmet. Tühjad pihud : Gunnar Grapsi elu ja muusika. Tallinn, 2013, lk. 167